CELEX: 52005PC0460
Language: fi
Date: 2005-09-30
Title: Ehdotus neuvoston päätös päätöksen 2000/24/EY muuttamisesta Malediivien sisällyttämiseksi sen soveltamisalaan kuuluvien maiden luetteloon Intian valtamerellä joulukuussa 2004 tapahtuneen tsunamikatastrofin vuoksi

Tärkeä oikeudellinen huomautus

|

52005PC0460

Ehdotus Neuvoston päätös päätöksen 2000/24/EY muuttamisesta Malediivien sisällyttämiseksi sen soveltamisalaan kuuluvien maiden luetteloon Intian valtamerellä joulukuussa 2004 tapahtuneen tsunamikatastrofin vuoksi  /* KOM/2005/0460 lopull. - CNS 2005/0195 */  

	[pic] | EUROOPAN YHTEISÖJEN KOMISSIO |Bryssel 30.9.2005KOM(2005) 460 lopullinen2005/0195 (CNS)EhdotusNEUVOSTON PÄÄTÖSpäätöksen 2000/24/EY muuttamisesta Malediivien sisällyttämiseksi sen soveltamisalaan kuuluvien maiden luetteloon Intian valtamerellä joulukuussa 2004 tapahtuneen tsunamikatastrofin vuoksi(komission esittämä)PERUSTELUTEHDOTUKSEN TAUSTA |Ehdotuksen perustelut ja tavoitteet Neuvoston päätöksellä 2000/24/EY, sellaisena kuin se on muutettuna, säädetään yhteisön yleistakauksesta Euroopan investointipankille (EIP). Yleistakaus kattaa kaikki saamatta jääneet erääntyneet maksut EIP:lle, jotka koskevat tietyissä maissa toteutettuja investointihankkeita varten avattuja luottoja. Päätös sisältää luettelon soveltamisalaan kuuluvista maista. Luettelo ei kuitenkaan sisällä Malediiveja, vaikka maa on kärsinyt suuria vahinkoja Intian valtamerellä joulukuussa 2004 tapahtuneen tsunamikatastrofin vuoksi. |Edeltävät vaiheet Intian valtameren alueen tsunamit aiheuttivat 26. joulukuuta 2004 suuria tuhoja valtameren rannikkoalueilla varsinkin Intiassa, Indonesiassa, Malediiveilla ja Sri Lankassa. Komissio ja EIP alkoivat kartoittaa pikaisesti EIP:n mahdollisuuksia käynnistää pitkän aikavälin luottojärjestely, jolla voitaisiin auttaa jälleenrakennuksen rahoittamisessa. Ecofin-neuvosto totesi 18. tammikuuta pitämässään kokouksessa olevansa tyytyväinen EIP:tä koskevaan aloitteeseen ja kehotti EIP:tä ja komissiota jatkamaan rahoitusvalmisteluja. Rahoitustarvetta ovat arvioineet kansainväliset rahoituslaitokset sekä EIP:n ja komission yksiköt Indonesiaan ja Sri Lankaan suuntautuneiden yhteisten virkamatkojensa pohjalta. Lisäksi kansainväliset julkiset ja yksityiset tahot ovat tarjonneet odottamattoman paljon varoja. Onkin ilmennyt, että pääosa kyseisten maiden infrastruktuurin jälleenrakennustarpeista voidaan kattaa saatavilla olevien avustusten ja erittäin edullisin ehdoin myönnetyn lainarahoituksen avulla. EIP on kuitenkin määritellyt muutamia potentiaalisia hankkeita joissakin katastrofista kärsineissä maissa (Indonesia, Sri Lanka ja Malediivit). Se on sopinut asettavansa näille maille myönnettävät lainat etusijalle käytettäessä varoja, jotka ovat jäljellä muutetun neuvoston päätöksen 2000/24/EY mukaisesta Aasiaa ja Latinalaista Amerikkaa koskevasta luotonantovaltuudesta. Komission on tarkoitus myöntää avustuksia EIP:n lainojen tueksi yhdessä määritettyihin hankkeisiin näissä maissa tarpeen mukaan. Nykyinen Aasiaa ja Latinalaista Amerikkaa koskeva lainanantovaltuutus kattaa (mm.) Indonesian ja Sri Lankan, mutta ei Malediiveja. Tällä ehdotuksella Malediivit lisättäisiin päätöksen soveltamisalaan kuuluvien maiden luetteloon, ja näin EIP:n luotonanto Malediiveille tulisi yhteisön takauksen piiriin. |Voimassa olevat säännökset Ehdotuksen alaa koskevia säännöksiä ei ole. |Yhdenmukaisuus muiden unionin politiikan alojen ja tavoitteiden kanssa Ei sovelleta. |SIDOSRYHMIEN KUULEMINEN JA VAIKUTUSTEN ARVIOINTI |Sidosryhmien kuuleminen |Kuulemismenettely, tärkeimmät kohderyhmät ja yleiskuvaus osallistujista Euroopan investointipankki on osallistunut tämän säädösehdotuksen valmisteluun. |Yhteenveto vastauksista ja niiden huomioon ottamisesta EIP:n kanta on otettu huomioon. |Asiantuntijalausunnot |Ulkopuolisia asiantuntijoita ei tarvittu. |EHDOTUKSEN OIKEUDELLISET NÄKÖKOHDAT |Yhteenveto ehdotuksesta Ehdotuksella muutetaan voimassa olevaa neuvoston päätöstä (2000/24/EY, sellaisena kuin se on muutettuna) lisäämällä Malediivit päätöksen soveltamisalaan kuuluvien maiden luetteloon. |Oikeusperusta Ehdotus perustuu Euroopan yhteisön perustamissopimuksen 181 a artiklaan. |Toissijaisuusperiaate Ehdotuksella muutetaan voimassa olevaa säädöstä, joka koskee yhteisön myöntämää takausta. Sen vuoksi toissijaisuusperiaatetta ei sovelleta. |Suhteellisuusperiaate Ehdotus noudattaa suhteellisuusperiaatetta seuraavista syistä: |Ehdotuksessa säädetään yksinkertaisesta muutoksesta voimassa olevaan säädökseen sen sijaan, että luotaisiin uusi säädös. |Yhteisön takausta ulkosuhteisiin liittyville EIP:n hankkeille hallinnoidaan komission ja EIP:n nykyisten järjestelyjen avulla. |Säädöslajin valinta |Ehdotettu säädös: muu (neuvoston päätös). |Muut säädöslajit eivät soveltuisi seuraavista syistä: Yhteisön takaus ulkosuhteisiin liittyville EIP:n hankkeille perustuu neuvoston päätökseen. |TALOUSARVIOVAIKUTUKSET |Ehdotuksella ei ole vaikutusta yhteisön talousarvioon. |1.  2005/0195 (CNS)EhdotusNEUVOSTON PÄÄTÖSpäätöksen 2000/24/EY muuttamisesta Malediivien sisällyttämiseksi sen soveltamisalaan kuuluvien maiden luetteloon Intian valtamerellä joulukuussa 2004 tapahtuneen tsunamikatastrofin vuoksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 181 a artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Intian valtameren alueen tsunamit aiheuttivat 26 päivänä joulukuuta 2004 laajoja vahinkoja tiettyjen maiden rannikkoalueilla.(2) Euroopan investointipankki (EIP) on määrittänyt potentiaaliset hankkeet katastrofista eniten kärsineissä maissa, kuten Malediiveilla. Hankkeilla voitaisiin tukea tsunamien vuoksi suorista tai välillisistä vahingoista kärsineitä tahoja.(3) Yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta) 22 päivänä joulukuuta 1999 tehdyssä neuvoston päätöksessä 2000/24/EY[3] Malediivit ei ole mukana päätöksen soveltamisalaan kuuluvien maiden luettelossa.(4) Tämän vuoksi neuvoston päätöstä 2000/24/EY olisi muutettava siten, että Malediivit lisätään luetteloon,ON PÄÄTTÄNYT SEURAAVAA:1 artiklaMuutetaan päätöksen 2000/24/EY 1 artiklan 2 kohta seuraavasti:– lisätään neljänteen luetelmakohtaan sana ”Malediivit” sanojen ”Macao” ja ”Malesia” väliin.2 artiklaTämä päätös tulee voimaan päivänä, jona se tehdään.Tehty BrysselissäNeuvoston puolestaPuheenjohtaja [1] EUVL C [...], [...], s. [...].[2] EUVL C [...], [...], s. [...].[3] EYVL L 9, 13.1.2000, s. 24. Päätös sellaisena kuin se on viimeksi muutettuna päätöksellä 2005/47/EY (EUVL L 21, 25.1.2005, s. 9).